Tragúlidos

miniatura|210px|Tragulus kanchil.

A dos tragúlidos (Tragulidae) é unha familia de mamíferos artiodáctilos ruminantes, a única da infraorde dos tragulinos (Tragulina), que son coñecidos vulgarmente como cervos rato.Matthews, L. Harrison (1977): La Vida de los Mamíferos, Tomo II. Historia Natural Destino, vol. 17. Barcelona: Ediciones Destino. ISBN 84-233-0700-X.

Son criaturas pequenas, misteriosas, que se encontran soamente nas selvas tropicais de África, a India e o sueste asiático.

A familia inclúe tres xéneros e dez especies, varias delas, dos xéneros Moschiola e Tragulus, descritas en 2004 e 2005.

 Características 
Os tragúlidos son un exemplo dunha forma primitiva de ruminantes. Aínda que teñen o estómago dividido en catro compartimentos para fermentar plantas resistentes, a terceira cámara está pouco desenvolvida.

Non teñen cornos, pero ambos os sexos posúen os caninos superiores grandes,Grubb, P. (2005): "Order Artiodactyla". En: Wilson, D. E. & Reeder, D. M. (eds.) Mammal Species of the World. Baltimore: Johns Hopkins University Press. ISBN 978-0-8018-8221-0. os dos machos son mou prominentes e afiados, proxectándose para fóra da mandíbula.

As patas son curtas e finas, que lles permite pouca axilidade, pero en cambio serven para camiñar pola densa follaxe do seu ambiente.

O maior membro da familia é Hyemoschus aquaticus, de África, que mide aproximadamente 80 cm de lonxitude e un peso duns 10 kg.Hyemoschus aquaticus en ADW 

E o máis pequeno, Tragulis javanicus, do sueste asiático, é o menor de todos os ungulados: os adultos miden 45 cm de lonxitude e pesan 2 kg.Fukuta, K.; Kudo, H. & Jalaludin, S. (1996): "Unique pits on the erythrocytes of the lesser mouse-deer, Tragulus javanicus". Journal of Anatomy, 189 (1); 211-213.

 Taxonomía 
A familia foi descrita en 1864 polo zoólogo francés Henri Milne-Edwards, e comprende os seguintes xéneros e especies:Wilson & Reeder (2005): Mammal Species of the World.

Familia Tragulidae
 Xénero Hyemoschus
 Hyemoschus aquaticus 
 Xénero Moschiola
 Moschiola meminna 
 Moschiola indicaGroves, C. & Meijaard, E. (2005); "Intraspecific variation in Moschiola, the Indian Chevrotain". The Raffles Bulletin of Zoology. Supplement 12: 413-421. PDF 
 Moschiola kathygre
 Xénero Tragulus
 Tragulus javanicus 
 Tragulus kanchil
 Tragulus napu
 Tragulus nigricans
 Tragulus versicolor
 Tragulus williamsoni

 Notas 

 Véxase tamén 

 Bibliografía 
 Kowalski, Kazimierz (1981): Mamíferos. Manual de teriología. Madrid: H. Blume Ediciones. ISBN 84-7214-229-9.
 Wilson, D. E. & D. M. Reeder, editors (2005): Mammal species of the world: a taxonomic and geographic reference. Third edition. The Johns Hopkins University Press. Baltimore, Maryland, USA. ISBN 0-8018-8221-4.

 Outros artigos 
 Artiodáctilos
 Ruminantes

 Ligazóns externas 
 1911 Encyclopædia Britannica/Chevrotain

Categoría:Ruminantes